Il-Gvern Ingliż ħabbar li għandu pjan sabiex jipprojbixxi l-plastik li jintuża darba, f'pass hekk imsejjaħ bħala l-ġlieda kontra l-plastik. Il-Ministri Ingliżi qalu li dan il-pass se jgħin sabiex madwar il-pajjiż jitnaqqas b'mod sostanzjali l-ammont ta' plastik li eventwalment jista' jispiċċa fl-ibħra tal-madwar. Konsultazzjoni dwar dan ir-rigward mistennija tibda fil-ħarifa li ġejja. Għal dan kollu bosta ambjentalisti qalu li r-Renju Unit trid tieħu aktar azzjonijiet konkreti sabiex issalva l-ambjent. L-iskozja, Wales, l-Irlanda ta' Fuq u bosta pajjiżi Ewropew ġa għandhom pjanijiet jew introduċew din il-miżura. Malta se ddaħħal din il-miżura kompleta fil-bidu tas-sena d-dieħla.